recursal/SuperWikiNEXT-32B huggingface dataset:
**Трамваи во Пјонгјанг** - е трамвајски систем во Пјонгјанг, главниот град на Северна Кореја.

Пред Корејската војна на Корејскиот полуостров има 3 трамвајски линии - во Сеул, Пусан и Пјонгјанг. По војната пругата во Пјонгјанг е прекината.
За разлика од Јужна во Северна Кореја лични трамваи речиси не постојат. Затоа Севернокорејци потпираат главно на јавниот транспорт. Во земјата се увезуваат ограничени количества горива и затоа тие одат првенствено за воени потреби на. Во главниот град Пјонгјанг има електрифициран градски превоз како тролејбусите и метрополитен. Тролејбусите линии со времето се презаситеноста и владата реши да изгради и трамвајски линии. Првата линија влегува во експлоатација во 1991 година.
На крајот на 1990-тите години во Пјонгјанг често прекинува струјата подари недостаток на финансиски средства. Трамвајски транспорт исто прекинуваат работа при прекинот на струјата, но во наредните години ситуацијата се подобрува.
Трамваите се произведени од Чехословачка компанија "ЧКД". Се употребуваат различни модели.

Трамвајски линии
----------------

* **1**: P'yŏngyang-yŏk (평양역) — Man'gyŏngdae (만경대)
* **2**: T'osŏng (토성) — Rangrang (락랑) — Munsu (문수)
* **3**: Sŏp'yŏngyang (서평양) — Rangrang (락랑)

Mотриси
-------

* **Татра T4**
* **Татра Т6Б5**
* **Татра КТ8Д5**
* **Татра КТ4**
* **Карпфен Бе 4/4**

Поврзано
--------

* Демократска Народна Република Кореја
* Пјонгјанг
* Трамвај
*Црвен Поток - влез*

**Црвен Поток** — природен резерват во Националниот парк Тара, Србија. Се наоѓа во близина на Митровац на Тара. Во 1950 година бил прогласен за природен резерват од прва категорија и е под заштита на државата.

Природниот резерват Црвен Поток е од големо значење за науката затоа што во тресетните слојеви се сочувани фосилизирани поленови зрна кои чувааат податоци за историјата на растителниот свет, климатските промени, условите во живеалиштата на Тара и на цела Србија.

Се наоѓа на надморска височина од 1080 м, а по површина е нешто малку поголема од 23 хектари. Низ резерватот протекува поток кој преоѓа преку црвената глина и кога надоаѓа потокот добива црвена боја по која и го добил името.

Во резерватот, покрај смрека, елка има и евла и Панчиќева оморика.

Поради голема шумовитост и отсуство на сеча дошло до натрупување на органски материјал но и вода бидејќи долината во која се наоѓа месноста Црвен Поток е водонепропустлива. Последица на тоа е појава на тресетишта. Тој најинтересен дел од резерватот се нарекува Тепих Ливада.

Влезот во резерватот и патот до Тепих Ливада во 2010 година биле посебно уредени, па на многубројните излетници полесно им е да го пронајдат патот.

### Галерија

* 
* 
*

Поврзано
--------

* Митровац на Тара

Наводи
------

Надворешни врски
----------------
**Форконтумац** — речен остров кој се наоѓа на Дунав, источно од Белград и северно од соседниот остров Чакљанец. Двата острови се најјужниот дел на Панчево. Островот има површина од 391,7 хектари. Устието на Тамиш се наоѓа северно од Форконтумац.

Име
---

Името на островот се однесува на поранешната карантинска станица во градот, изградена во почетокот на XVIII век. Стариот термин *Контумаш* се користел како синоним за карантин. Во 1813 година, еден од најпознатите гости на островот бил Вук Караџиќ кој останал таму неколку недели. Германското име Ворконтумац значело „*станицата пред седиштето*". Оваа станица била сместена во близина на устието на Тамиш.

Природна околина
----------------

Повеќе од 50 проценти од островот е недопрена природа, која се состои од густа шума. Форконтумац е важно живеалиште на бројни видови птици.

Одморалиште
-----------

Постои викенд населба со околу 400 колиби на западниот дел на островот, кои главно се користат од страна на жителите на градот во текот на летото. Името на ова одморалиште е *Бела Стена* и значи бела карпа. Белата песочна плажа ја прави популарна од седумдесеттите години на минатиот век. Во текот на жешките денови, плажата ја посетуваат илјадници капачи.

Галерија
--------

* Австриска карта на Панчево и околината од времето на Марија ТерезијаАвстриска карта на Панчево и околината од времето на Марија Терезија
* Поглед кон островотПоглед кон островот
* Бела СтенаБела Стена
* Плажа на Бела СтенаПлажа на Бела Стена
* Плажа на средина на Форконтумац во средните водиПлажа на средина на Форконтумац во средните води

Наводи
------

1. ↑  Službeni list grada Pančeva, 31/2015, p. 20, Посетено на 2017-03-24.
2. ↑  Forkontumac - pančevački Havaji, article on the Website by RTS, Посетено на 2017-03-24.
**Цонга** (самон. шицонга или поточно **шангана**) — јужноафрикански банту-јазик што го говори народот Цонга (Вацонга).

Име на јазикот
--------------

Поимот „цонга" се однесува на јазиците цонга, цва и ронга. Затоа, самиот јазик цонга во потесна смисла се нарекува „шангана", наречен по неговиот главен дијалект. Други дијалекти се шилулеке, нвалунгу, хлаве, кнука, гвамба, нлангану, џонга и била.

Географска распространетост
---------------------------

Географска распространетост на јазикот цонга во ЈАР: дел од населението што горови цонга во домот.

|  |  |  |
| --- | --- | --- |
|   0–20%
  20–40%
  40–60% |  |   60–80%
  80–100% |

Јазикот цонга го говорат околу 1.972.000 жители на покраините Лимпопо, Гаутенг и Мпумаланга во ЈАР, како и 1,5 милиони луѓе во Мозамбик и 19.000 луѓе во Свазиленд. Покрај ова, постојат и 100.000 говорници што живеат во Зимбабве.

Во ЈАР, највеќето припадници на народот Цонга (Вацонга) се сконцентрирани во мееста како Нкованкова, Гијани, Маламулеле, Нвамитва, Мухлава, Хланганани (Бунгени) во Лимпопо и Бушбакбриџ, како и други во Мпумаланга. Постои и бројно население во покраините Северозападна, Квазулу-Натал и Гаутенг, што во основа значи насекаде на територијата на стариот Трансвал.

Фонологија
----------

Цонга прави разлика помеѓу модални и мрморни варијанти на согласките: /bʱ, bvʱ, vʱ, dʱ, ɖʐʱ, dʒʱ, ɡʱ/ наспроти /b, bv, v, d, ɖʐ, dʒ, ɡ/ кај препречните (со исклучок на /ɮ/), како и помеѓу /m̤, n̤, ŋ̈, r̤, ȷ̈, w̤/ наспроти /m, n, ŋ, r, j, w/ кај сонантите (со исклучок на /ɲ/).

За разлика од некои нгунски јазици, цонга има мошне малку зборови со чкрапки. По место тие можат да бидат од забни до задновенечни.

Граматика
---------

Граматиката е типична за банту-јазик, со збороред од обликот „подмет-прирок-предмет".

Поврзано
--------

* Шангани
* Нгунски јазици

Наводи
------

1. ↑  Jouni Filip Maho, 2009. New Updated Guthrie List Online
2. ↑  Попис 2001: Најважни резултати - Статистика Јужна Африка (англиски)

Надворешни врски
----------------

|  |  |
| --- | --- |
|  | Издание на Википедија — слободната енциклопедија на  **цонга (јазик)** |

* Цонга - Ethnologue (англиски)

|  |  |  |  |  |
| --- | --- | --- | --- | --- |
| 

| * п
* р
* у
Службени јазици на Јужноафриканската Република |
| --- |
|  |
| 
* англиски
* африканс
* венда
* јужен ндебеле
* зулу
* свази
* северен сото
* јужен сото
* коса
* цвана
* цонга

 | ЈАР |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85138332
* SUDOC: 027566226
* BNF: cb119579184 (податоци)

 |

 |
Сирењето е закопано во „фоса" или јама, како онаа прикажана овде.
**Формаџо ди Фоса** (*сирење од јама* на италијански) е сирење од Сољано ал Рубиконе во регионот Емилија-Ромања во Италија. Името на сирењето, што буквално значи „сирење од јамата", е изведено од процесот на зреење на сирењето во специјални јами ископани во карпа од туф. Сирењето моментално се произведува во областите помеѓу долините на реката Рубикон и Марекија. Во 2009 година, на формаџио ди фоса му бил доделен статус на италијански еквивалент на заштитена ознака на потекло.

Процес на производство
----------------------

Сирењето Фоса се прави со овчо, кравјо млеко или мешавина од двете. Сирењето обично созрева околу 30 дена пред да се стави во „фоса", јама ископана во земјата и обложена со слама. Јамата се подготвува со согорување на слама внатре за да се отстрани влагата и да се стерилизира просторот. Сирењето се завиткува во платнени кеси и се става во јамата, која потоа целосно се затвора додека сирењето созрева дополнителни 80 до 100 дена. Запечатувањето на јамата го ограничува кислородот достапен за сирењето, овозможувајќи процес на анаеробна ферментација. Откако ќе се извади од јамата, сирењето се остава да созрее уште три месеци. Техниката на правење формаџио ди фоса датира од 15 век.

 Формаџио ди Фоса се произведува во провинцијата Форли-Чезена во Италија
*

Наводи
------

1. ↑  Agraria.org
2. ↑  „Province of Forlì Cesena Official Website". Архивирано од изворникот на 2014-03-09. Посетено на 2012-06-12.
3. ↑  „Accademia Barilla". Архивирано од изворникот на 2011-02-02. Посетено на 2012-06-12.
**„Црни бисери"** — филм на режисерот Тома Јаниќ од 1958 година. Главните улоги ги играат: Северин Бијелиќ, Михајло Викторовиќ, Милан Ајваз и Ѓорѓе Јелисиќ.

Синопсис
--------

На островот Бадија во близината на Корчула се наоѓа казнено-поправен дом. Воспитувачите настојуваат позитивно да влијаат врз „црниет бисери", како што ги нарекуваат децата-штитеници на домот, а кои управата ги смета за непоправливи. Набргу, децата го запознаваат Марсовец, турист кој им предлага да го поправат стариот заринкан брод и со него да заминат на патување по светот. Децата веднаш го прифаќаат Марсовец и воодушевено ја прифаќаат идејата, но набргу откриваат дека тој е, всушност, новиот управник на домот, Марко. Соочени со забраната за работа на бродот и со бројните последици од нивните постапки, децата прават сè за да му докажат на новиот управник дека треба да има доверба во нив.

Наводи
------

1. ↑  РТС, Црни бисери (пристапено на 20.4.2023)
**Црвен Пајак** (**NGC 6537**) — планетарна маглина во соѕвездието Стрела, заведена во Новиот општ каталог на длабоконебесни тела.

Објектот бил предмет и на други истражувања, па освен како Црвен Пајак NGC 6537 се споменува и како PK 10+0.1, ESO 590-PN1, CS=19.5.

Откривање
---------

Објектот е откриен на 15 јули 1882 година од страна на Едвард Чарлс Пикеринг, со помош на рефрактор, чијашто леќа имала пречник од 15 см.

Податоци
--------

### Податоци од набљудување

Според морфолошката класификација на галаксиите, Црвен Пајак е од видот PN. Видливиот сјај со голо око изнесува 11,6 *m*, а оној во рамките на интервалот од минималната до максималната честота 12,5 *m*. Црвен Пајак има само една позната привидна димензија, која изнесува 0,17'.

### Астрономски податоци

Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 5 м 13 с, а неговата деклинација, односно висината на лакот на тој агол, -19° 50' 32"".

Други поделби
-------------

Проучување на Црвен Пајак е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 339; додека во Каталогот на основни ѕвезди (GSC) е групиран под бројот 6259. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1106.

Поврзано
--------

* Портал: Астрономија

* Список на NGC објекти (6501-7000);
* Нов општ каталог;
* Стрела (соѕвездие).

Наводи
------

1. ↑  Запис за Црвен Пајак (маглина) на *НАСА* (англиски)
2. 1 2  Students for the Exploration and Development of Space, поправени податоци за NGC {{{n}}}
3. ↑  NGC {{{n}}}, *SIMBAD*, Центар за астрономски податоци во Стразбур

Користена литература
--------------------

* Hirshfeld, Alan, and Roger W. Sinnott, eds. Sky Catalogue 2000.0, Vol.2, Cambridge, Massachusetts: Sky Publishing Corp. and Cambridge University Press, 1985. (3098,238)

Надворешни врски
----------------

* Прегледувач на длабокото небо — NGC 6537[*мртва врска*]
* Поправени информации за NGC 6537
* NGC 6537 — VizieR.
* NGC 6537 — Вонгалактичка база на податоци на НАСА
Вилен во Бриз.
**Вилен** (француски: *Vilaine*, бретонски: *Gwilen*) — река во Бретања, западна Франција. Извира во департманот Мајен и завршува во Атлантскиот Океан кај Пенестен во департманот Морбијан. Долга е 218 км.

Течение
-------

Реката минува низ 4 департмани (Мајен, Ил и Вилен, Атлантска Лоара и Морбијан) и 4 поважни града (Рен, Витре, Редон и Ла Рош Бернар).

Околу Витре се изградени три препреки за да се спречат поплави и да се обезбеди водоснабдување за околните подрачја. По реката има и рекреативни капацитети.

* 1978: Валјерска препрека
* 1982: Горновиленска препрека
* 1995: Виломирска препрека

Хидрологија
-----------

Текот на реката се движи од 2 до 1.500 м3/с, зависно од сезоната и условите.

Пловидба
--------

Вилен е дел од каналскиот систем на Бретања, изграден претежно во XIX век за релативно мали пловила (130 тони). Во 2011 г. сето раководство на системот е префрлено во надлежност на регионот. Во Рен реката се поврзува со каналот Ил и Ранс, а оттука во устието на Ранс, кое навлегува во протокот Ламанш кај Сен Мало. Во Рендон се вркстува со каналот Нант-Брест, овозможувајќи пристап до Понтиви и Блаве на запад и Нант на исток.

Главни притоки
--------------

* Ил
* Ме
* Сејш
* Семнон
* Шер
* Дон
* Уст
* Изак

Наводи
------

1. ↑  Гвилен — Јавна служба на бретонскиот јазик

Извори
------

* Геопортал Архивирано на 15 декември 2010 г. (француски)
* Вилен — основни хидролошки податоци и информации за сливното подрачје (француски)

Надворешни врски
----------------

* Вилен — пловидба, места и пристани

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 235175675
* GND: 4306566-1

 |

 |
Местоположбата на областа во округот Волфенбител
**Фогтсдалум** (германски: *Voigtsdahlum)*) — слободна област во округот Волфенбител, во сојузната покраина Долна Саксонија, Германија.

Областа има површина од 5,77 км2 распоредена на три дела во општината Далум.

Се граничи со општината Шепенштет и слободната област Барнсторф-Варле (на запад) во истиот округ, како и со слободната област Брунслеберфелд и со општината Ребке (на север) како и со слободната област Шенинген (на исток) во округот Хелмштет.

Слободната област е ненаселена. Од статистички причини се води под бројот 03 1 58 503.

Наводи
------

1. 1 2  Сојузна статистичка служба на Германија, Alle politisch selbständigen Gemeinden mit ausgewählten Merkmalen am 30. September 2013 Архивирано на 4 март 2016 г.

|  |  |  |  |
| --- | --- | --- | --- |
| 

| * п
* р
* у
Слободни области во Долна Саксонија |
| --- |
|  |
| 
* Ајмен
* Ам Гросен Роде
* Барнсторф-Варле
* Бофцен
* Брунслеберфелд
* Венцен
* Гартов
* Герде
* Гибел
* Гриненплан
* Ешерсхаузен
* Золинг
* Кенигслутер
* Литје Херн
* Мариентал
* Мемерт
* Мерксхаузен
* Харц (округ Гослар)
* Харц (округ Гетинген)
* Хелмштет
* Холцминден
* Фогтсдалум
* Шенинген

**Слободни окрузи:**
* Лохајде
* Остерхајде

 |

 |
Местоположба на поранешната општина Фогтлендише Оберланд во округот Грајц (состојба 2012 г.)
**Фогтлендишес Оберланд** (германски: *Vogtländisches Oberland*) — поранешна општина во округот Грајц, во Тирингија, Германија. Била распуштена на 31 декември 2012 година. Селата Косенгрин, Хондорф и Шенбах станале дел од градот Грајц, селата Арнсгрин, Бернсгрин и Пелвиц станале дел од градот Цојленрода-Трибес.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 244756751
* GND: 4766510-5

 |

 |

|  |  |
| --- | --- |
| Stub icon | *Оваа статија за место во округот Грајц е никулец. Можете да помогнете со тоа што ќе ја проширите.** п
* р
* у
 |
**Волфганг „Воле" Петри** (роден на 22 септември 1951 година) — германски музичар и текстописец роден во Келн. Во 1997 година, тој бил именуван за водечки музичар кој пее на германски јазик според графиконите на топ листите за таа година, со неговиот најуспешен албум *Alles* .

Ја освоил наградата за „Најдобар народен/поп артист" доделена од „Ехо" во 1997, 1998, 1999, 2000 и 2001 година. Добитник е на наградата „Златен Камертон" во 1996, 1997, 1999, 2000, 2001, 2002, 2003 и 2005 година за *најуспешен германски соло глумец*. Во 1998 и 2006 година тој исто така ја освоил наградата „Платинска животна награда".

Личен живот
-----------

Петри е роден во населбата Келн и пораснал таму. По смртта на неговиот татко кога имал 16 години, тој презел одговорност за својот 11-годишен брат. Петри добил и диплома од областа на механиката која ја стекнал додека патувал со својот бенд во Келн и околината. Тој се омажилл за Роземари Ремлинг во 1972 година и добил син, Ахим Петри, две години подоцна. Ахим повторно ги снимил или направил нови изданија на некои од песните на неговиот татко.

Наводи
------

1. ↑  BBC "Wolfgang Petry Releases"

Надворешни врски
----------------

* Литература од или за Волфганг Петри во каталогот на Германската национална библиотека (германски)
* Wolfgang Petry на  Семрежната филмска база на податоци (англиски)
Тенџериња со капаци
**Тенџере** — цилиндричен метален кујнски сад наменет за приготвување храна со варење.

Тенџерето може да биде со или без капак. Капакот служи за намалување на испарувањата на водата и заштита на содржината во тенџерето од прашина.

Тенџерињата се изработуваат од специјални материјали, порано биле во боја (емајлирани), додека денес најчесто се изработени од висококвалитетен не’рѓосувачки челик, или прохром .

Наводи
------

1. ↑  „тенџере" — Дигитален речник на македонскиот јазик
2. ↑  „тенџере" — Официјален дигитален речник на македонскиот јазик

Поврзано
--------

* Лонец
* Тава
* Тепсија

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85072103
* GND: 4144229-5

 |

 |
**Фол** и Херакло**Фол** (јазик грчки|Pholos) (јазик латински|Pholus) - Еден од кентаурите, получовек - полукоњ, син на Дионисовиот придружник на Силен и нимфата Мелије.

Митологија
----------

Фол за разлика од сите свои другари кентаури, кои биле прилично необразовани и диви се одликувал со мудрост. Бил голем пријател на најголемиот јунак во грчките митови, Херакле.

Кога по наредба на микенскиот крал Евристеј, Херакло заминал во лов на еримантски вепар, застанал кај својот пријател кентаурот Фол.

Фол во чест на доаѓањето на Херакло приредил голема гозба и отворил големо буре вино. Виното било сопственост на сите кентаури, и кога мирисот на виното се проширил по околината, останатите кентаури дотрчале и ја нападнале куќата во која живеел Фол, за да го спасат своето вино.

Херакло го бранел Фол и со огнени цепанки ги измавал кентаурите сè до Пелопонез, каде тие се сокриле во Хироновата пештера на Мелејскиот 'рт.

Скриени во пештерата, Херакло со отровни стрели ги гаѓал кентаурите, а една од стрелите по несреќен случај го погодила и неговиот голем пријател, уште еден мудар кентаур, Хирон.
Иако Херакло се трудел да го излечи Хирон, тоа не му успело бидејќи стрелите биле натопени со отров од жолчка на Хидра, а против тој отрова немало лек.

* Од тоа време за случајни трагични последици се вели - „*Фолово гостопримство*".

Надворешни врски
----------------
**Вилем Вернер Хуберт "Вили" Клас** (24 ноември 1938) — поранешен белгиски политичар кој служел како  осми секретар на НАТО, од 1994 до 1995 година. Клас бил член на Фламанската социјалистичка партија. Клас е роден во Белгија. Тој дипломирал политички и дипломатски науки на Брисел.

Животопис
---------

Вили Клас ја започнал својата политичка кариера во Хасалт. Во 1968 година, тој бил избран за пратеник во собранието. Во 1972 година, тој влегол во владата на Белгија како министер за образование. Помеѓу 1973 и 1992 година, тој бил министер за економски работи на Белгија три одделни пати. Тој, исто така, служел како заменик-премиер пет пати, и бил важен преговарач во формирањето на коалицијата на владите во текот на 1980-тите години. Клас бил министер за надворешни работи од 1992 до 1994 година.

Клас бил исто така, Генералниот Секретар на НАТО од 1994 до 1995 година, кога тој поднел оставка по откривањето на мито од над 50 милиони Белгискиот франци, кој бил прифатен во текот на преговорите за договорот со Агуста хеликоптери во времето кога тој бил министер за економски прашања. Клас добил 60 000 франци казна, тригодишна пробна казна и пет-годишната забрана за кандидирање за јавна функција.

Почести
-------

* Министер на Државата
* Витез на Големиот Крст на Редот на Леополд II[*мртва врска*].

Поврзано
--------

* Белгија
* НАТО
**Горан Каран** (2 април 1964 година, Белград) е хрватски пејач од Сплит.

Горан Каран
Тој ја започнал својата кариера како пејач на хрватски рок состав , пред да стане самостоен соло изведувач, 1997 година.

2000 година ја претставувал Хрватска на Евровизија во 2000 година, по победата на хрватски натпревар за изборот за песна Дора. На натпреварот за песна на Евровизија, таа година, го освоил деветтото место со песната "Кога заспиваат ангелите".

Неговата песна "Била моја роза" била победничката песна 2005 година на Музички фестивал во Сплит, како и на фестивалот Сончеви Скали во Херцег Нови.

Албуми
------

* *Како да не те сакам* - 1999 година
* *Вагабундо* - 2000 година
* *Ахој!*  - 2003 година!
* *Од срце до усни* - 2005 година
* *Златна колекција* - 2005 година
* *Дете на љубовта* - 2008 година

Надворешни врски
----------------

* Официјално мрежно место
Гаран Графман
**Ерик Горан Графман** (12 февруари 1931-ноември 2014) бил шведски актер и филмски режисер од Гетеборг. Тој бил татко на глумецот Пер Графман, режисерот Емил Графман и Матс Графман.

Графман работел како глумец во Градскиот театар во Гетеборг од 1950-тите, а во 1967 година започнал да работи во Кралскиот драмски театар. Тој почнал да режира филмови во 1970-ти години.

Избрана филмографија
--------------------

* 2004 година - *Враќањето на мајсторот за танцување* (ТВ)
* 1985 - Август Стриндберг: живот (ТВ)
* 1981 - *Расмус во етерот*
* 1964 година - *Сите овие жени*

### директор

* 1979 – 80 – *Медикен*
* 1973 - *Белиот камен* (ТВ)

Надворешни врски
----------------

* Горан Графман на  Семрежната филмска база на податоци (англиски)

* За Горан Графман на веб-страницата на Кралскиот драмски театар Архивирано на 13 јуни 2011 г.
**Грињарова реакција**, или Грињарова синтеза, е спојна реакција во органската хемија во која доколку органомагнезиумовхалоген се спои со вода се добива алкан, доколку се спои со јаглерод диоксид се добива карбоксилна киселина, а доколку се спои со карбонилни соедининија (алдехид, кетон) се добива алкохол.

Реакции со Грињаров реагенс
---------------------------

### Реакција меѓу Грињаров реагенс и вода

Грињаровите реагенси претставуваат алкил магнезиумови халогениди (RMgX). Во контакт со вода тие хидролизираат, а производ на ваквите реакции се алкан и магнезиум хидроксид халогенид.

Реакција помеѓу Грињаров реагенс и водаРеакција помеѓу Грињаров реагенс и вода
### Реакција меѓу Грињаров реагенс и јаглерод диоксид

Реакцијата меѓу Грињаров реагнес и јаглерод диоксид се одвива во две етапи. Првата етапа претставува адиција на Грињаров реагенс кон јаглердниот диоксид, а втората етапа претставува хидролиза на добиениот производ во присуство на разводнета киселина.

Реакција помеѓу Грињаров реагенс и јаглерод диоксидРеакција помеѓу Грињаров реагенс и јаглерод диоксид
Реакција помеѓу производ на Грињаров реагенс и јаглерод диоксид со водаРеакција помеѓу производ на Грињаров реагенс и јаглерод диоксид со вода
### Реакција меѓу Грињаров реагенс и кетон

Реакцијата меѓу Грињаров реагенс и кетон се одвива во две етапи. Првата етапа претставува адиција на Грињаров реагенс кон двојната врска меѓу кислородот и јаглеродот, а втората етапа претставува хидролиза на добиениот производ во присуство на разводнета киселина.

Реакција помеѓу Грињаров реагенс и бутанРеакција помеѓу Грињаров реагенс и бутан
Реакција помеѓу производ на Грињаров реагенс и бутан со водаРеакција помеѓу производ на Грињаров реагенс и бутан со вода
### Реакција меѓу Грињаров реагенс и алдехид

Реакцијата меѓу Грињаров реагенс и алдехид се одвива во две етапи. Првата етапа претставува адиција на Грињаров реагенс кон двојната врска меѓу кислородот и јаглеродот, а втората етапа претставува хидролиза на добиениот производ во присуство на разводнета киселина.

Реакција помеѓу Грињаров реагенс и алдехидРеакција помеѓу Грињаров реагенс и алдехид
Реакција помеѓу производ на Грињаров реагенс и алдехид со водаРеакција помеѓу производ на Грињаров реагенс и алдехид со вода
**Хасандаг** (турски: *Hasan Dağı*) — згаснат стравовулкан во покраината Аксарај, средна Турција. Со висина од 3268 м, важи за втора планина по висина во Средна Анадолија. Близу врвот е образувана калдера широка 4-5 км, некаде околу 7500 г. п.н.е. во избув за кој сведочат цртежи од новото камено време (неолитот).

Според наодите, населението на неолитската населба Чаталхојук собирало опсидијан од подрачјето на планината, кој потоа го разменувале со други населби во замена за луксузни добра. Пронајдени се и огледала и деланки од опсидијан. Важноста Хасандаг за жителите на Чаталхојук е видлива по ѕидниот живопис на кој е претставена, па затоа некои го нарекуваат „првиот предел".

За време на Византиско-арапските војни, планината имала улога на втора испостава од југ во византискиот систем на светилници за предупредување на Цариград од напади.

Сметајќи од највисокото место пристапно со автомобил, планината се искачува за околу 6 часа. Врвот дава величествен поглед на средишниот дел на Анадолската Висорамнина со далечната Кападокија.

Поврзано
--------

* Список на планини во Турција

Наводи
------

|  |  |
| --- | --- |
| Ризница | „Хасандаг" на Ризницата ? |

1. ↑  "Turkey: 23 Mountain Summits with Prominence of 1,500 meters or greater". Peaklist.org. посет. 25 мај 2014 г
2. ↑  „Hasan Dagi, Turkey". Peakbagger.com. Посетено на 2014-05-25. (англиски)

* „Хасандаг". *Глобална програма за вулканизмоит*. Смитсонова установа. (англиски)
* Нигде (турски)
**Хаселбрак**, на 116,2 метри, е највисоката точка во покраината Хамбург, во Германија. 

Се наоѓа на јужната граница на градот-покраина со Долна Саксонија во „Црни ридови" (*Schwarze Berge*), северното подножје на Харбуршките ридови во квартот Нојграбен-Фишбек. Лежи во рамките на покраинската шума Розенгартен, блиску до Дерсторф (*Daerstorfer Heide*), помеѓу населбата *Валдфриден* на северот (кој припаѓа на Фишбек), Ној Вулмсторф-Темпелберг на запад и Розенгартен-Алвезен на исток.

Самитот Cairn на Хаселбрак.
На „врвот" Хаселбрак се наоѓа тригонометриска точка, која се наоѓа во дрвата само неколку метри од пешачката патека и која го означува највисоката точка. На 16 јули 2011, бил поставен дрвен крст на врвот.

Поврзано
--------

* Список на ридови во Хамбург

Наводи
------

1. ↑  Висината на ридот според Геолошкото покраинско биро н Хамбург
**Чудесното попладне на Балтазар** е расказ од колумбискиот писател Габриел Гарсија Маркес. Расказот е објавен на македонски јазик во 2011 година, од издавачката куќа „Темплум", како дел од збирката „Пат околу светот во 20 раскази". Преводот на македонски јазик го извршила Бојана Богдановска.

Содржина
--------

Балтазар е сиромашен човек на возраст од 30 години, кој живее во неформален брак со Урсула. Еден ден, тој го завршува кафезот за птици, кој претходно му го порачал синот на еден богат човек - дон Чепе Монтиел. Набргу, сите луѓе се собираат во неговиот двор, зборувајќи дека тоа е најубавиот кафез на светот. Во неговиот дом доаѓа и докторот Хиралдо, кој сака да го купи кафезот како поклон за својата болна жена, но Балтазар не го дава кафезот. Потоа, тој оди во домот на Монтиел, кој не сака да го купи кафезот, зашто тој не го порачал. Неговото дете, Пепе се фрла на подот и плаче, но таткото не попушта и го брка Балтазар од куќата. Балтазар сака да си го одржи ветувањето и му го поклонува кафезот на детето. Потоа, тој оди во барот, каде ги чести сите луѓе од селото, а тој се опива до бесвест и во пет часот наутро останува да лежи неподвижен на улицата пред барот.

Наводи
------

1. ↑  Владимир Јанковски (уредник), *Пат околу светот во 20 раскази: Антологија на светскиот расказ*, Темплум, Скопје, 2011, стр. 127-138.
***Црна мачка, бел мачор*** (српски: *Црна мачка, бели мачор*; *Црна мачка, бели мачор*) — српска романтична комедија од 1998 година, во режија на Емир Кустурица. Филмот освоил сребрен лав за најдобра режија на филмскиот Фестивал во Венеција .

Филмските ликови зборуваат на ромски, српски и бугарски јазик.

Заплет
------

Матко Дестанов, ситен ромски шверцер и профитер, живее со својот син-тинејџер Заре во куќа од трска, покрај реката Дунав, во источна Србија, близу бугарската граница. Тој има планови да украде цел воз шверцувано гориво. За да добие заем што би ја потпомогнал кражбата, тој го посетува Грга Питиќ, стар гангстер во инвалидска количка, кој е стар пријател на Зарије Дестанов, таткото на Матко и дедото на Заре. Матко ги споделува деталите за работата со ортакот по име Дадан, кој има харем, гранати и измами за коцкање. Како и да е, Дадан го измамува и го прекинува договорот со тоа што му дава на Матко пијалак со дрогира и ја извршува работата додека Матко е во несвест. Матко не е во состојба да го врати заемот, па Дадан склучува договор со кој би му го простил долгот доколку Заре се ожени со Афродита, сестрата-џуџе на Дадан. Како и да е, Заре е заљубен во Ида, келнерка која работи во установа управувана од нејзината баба-ромка Суја, а Афродита го чека човекот од своите соништа. Дадан ја присилува Афродита да се ожени заканувајќи и се дека ќе ја шутне во бунар, додека Заре најпрво дознава за договорот да се ожени од Ида, која ги слушнала Дадан и Матко како го испланирале во ресторанот каде што работи. Во меѓувреме, Заре го извлекува Зарије од болницата каде што се наоѓал, со помошта од еден ромски бенд.

Улоги
-----

* Бајрам Северџан како Матко Дестанов
* Срѓан Тодоровиќ како Дадан Карамболо
* Бранка Катиќ како Ида
* Флоријан Ајдини како Заре Дестанов
* Љубица Аџовиќ како Сујка
* Забит Мемедов како Зарије Дестанов
* Сабри Сулејмани како Грга Питиќ
* Јашар Дестани како Грга Велики
* Салија Ибраимова како Афродита
* Стојан Сотиров како бугарски царински службеник
* Предраг Лаковиќ како свештеник
* Мики Манојловиќ како Свештеник

Наводи
------

1. ↑  Kaufman, Anthony (9 September 1999). „INTERVIEW: Momentum and Emotion, Emir Kusturica's *Black Cat, White Cat*". Indiewire. Посетено на 23 December 2015.
2. ↑  „Black Cat, White Cat (1999)". Box Office Mojo. Посетено на 23 December 2015.

Надворешни врски
----------------

* Black Cat, White Cat on IMDb
* *Black Cat, White Cat* — AllMovie (англиски)
* Black Cat White Cat at Rotten Tomatoes
**Црни лебеди** е збирка раскази од рускиот писател Гајто Газданов, објавена во 2006 година во издание на "Темплум", како 43 книга во рамките на едицијата "Магма". Преводот од руски јазик е дело на Марија Сидоровска.

Технички одлики
---------------

Збирката е печатена во мал формат (18 сантиметри), во мек повез и има 237 страници. Книгата е каталогизирана во Националната и универзитетска библиотека "Св. Климент Охридски" - Скопје и ја носи меѓународната ознака ISBN 9989-902-81-Х. Графичкото уредување и дизајн е дело на фирмата "Точка". На предната корица е наоѓа слика на Хуан Миро, додека на задната корица е даден кус осврт врз книгата и попис на објавените книги во едицијата "Магма".

Содржина
--------

Збирката "Црни лебеди" содржи девет раскази, а покрај нив, на крајот од книгата е дадена куса биографија на авторот. Во збирката се застапени следниве раскази:

* Црни лебеди
* Хавајски гитари
* Другарката Брак
* Кнегинката Мери
* Питачот
* Помен
* Грешка
* Вечерен сопатник
* Писмата на Иванов

Наводи
------

1. 1 2  Гајто Газданов, *Црни лебеди*, Темплум, Скопје, 2006.
Во бубрезите, **Хенлеовата петелка** е дел од нефронот кој води од проксималното извиено каналче до дисталното извиено каналче. Наречена според нејзиниот откривач, германскиот анатом Фридрих Густав Јакоб Хенле, главна функција на Хенлеовата петелка е да создаде концентрациски градиент во медулата на бубрегот.

Физиологија
-----------

Севкупно, Хенлеовата петелка реапсорбира околу 25% од филтрираните јони и 20% од филтрираната вода кај нормален бубрег. Овие јони воглавно се Na+, Cl−, K+, Ca2+ и HCO3−.

  


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * п
* р
* у
Анатомија на уринарниот систем |
| --- |
|  |
| Бубрези | 

|  |  |
| --- | --- |
| Нефрон | 
* Гломерул
* Бауманова капсула
* Хенлеова петелка

 |

 |
|  |
| Уринарни патишта | 
* Мочоводи
* Мочен меур
* Мочен канал

 |

 |
**Георги Шарески квартет** — македонски џез-квартет, активен од 2006 до 2013 година, во состав: Оливер Јосифовски на бас, Александар Секуловски на тапани, Џијан Емин на клавијатури, и лидерот Георги Шарески македонски композитор, аранжер и гитарист.

Активности
----------

Кон крајот на 2005 година, Георги Шарески го направил најквалитетниот можен избор на луѓе со помош на кои го оформил квартетот. Од почетокот му се приклучил и Владан Дробицки на тромбон, го поканил да дојде во Македонија и извонредниот италијански тенор-саксофонист Франческо Беараци, и тогаш во студиото „Chicken Madness", каде што во периодот 5 – 9 февруари 2006 година снимил три нови теми. Самото издание, како и трите концерти кои следеле, всушност, биле отсвирени во постава на секстет. Со оглед на тоа дека Франческо имал ограничен престојот, брзо биле организирани три настапи, во Скопје на 11 февруари во МОБ, во Битола во „Порта џез" и во Охрид во „Џез ин". 

Во 2007 година, за квартетот пројавил интерес и продуцентскиот оддел на Скопскиот џез фестивал, и овозможил соодветни услови за снимање на албумот *Myau Myau*.

Како квартет, на 1 август 2009 година настапиле и на второто издание на македонскиот фестивал „Фонетика". 

На 11 февруари 2010 година, Георги за последен пат настапил со својот квартет надвор од Македонија. Настапот бил во Норвешка, на престижниот „12 Points Jazz Festival". Во новинарскиот материјал од фестивалот групата била најавена како една од најиновативните нови џез-групи во Европа.

Во 2012 година, Георги Шарески квартетот веќе настапувал како трио, а во 2014 година Шарески го промовирал својот нов проект, наречен Георги Шарески Берлин Унит, каде што покрај него и Џијан, членувале и Борис Бел на тапани, Кристијан Шанц на бас и Николаус Нојсер на труба.

Дискографија
------------

### *Myau Myau* (2007)

Материјалот од овој албум бил промовиран на 23 ноември 2007 година во МКЦ. На албумот Александар Секуловски веќе не бил дел од квартетот, а неговото место во составот бил Гоце Стевковски. Како гостин на тенор-саксофон, во три концертни снимки во живо на летната сцена на МНТ, бил присутен и американскиот музичар Џастин Келер.

Список на песни
1. Загреб  

2. I might have super powers  

3. Blues for me  

4. Quentin  

5. Love song (live)  

6. Song for a saint  

7. Mad cowboy robot  

8. Загреб (live)  

9. Curse breaker (Live)  

10. The future is not as it used to be  

11. Ashkalija

### Jazz from Macedonia 2009

Музичка компилација на која се појавуваат 10 македонски џез изведувачи.

Наводи
------

1. ↑  Филиповски, Тошо (2018 година). *Македонска рок енциклопедија (1963 - 2018)*. Скопје: Корпус Деликти Рекордс, Тошо Филиповски. стр. 92–93. Проверете ги датумските вредности во: `|year=` (help)
2. ↑  Jazz from Macedonia 2009 на Музички регистер

Надворешни врски
----------------

* На музички регистар
**Градска болница (Скопје)** (првично име: **Завод за социјално осигурување на работници**; денешно име: **ЈЗУ Универзитетска клиника по хируршки болести „Св. Наум Охридски"**) — градба во средиштето на Скопје, во непосредна близина на Собранието на Македонија.

Изградбата на објектот започнала во 1931 година дело на хрватскиот архитект Драго Иблер.

Проектирање
-----------

Објектот бил предвиден со Генералниот урбанистички план од 1929 година, во времето на градскиот татко Јосиф Михајловиќ - Јурукоски. Сместен на новопроектираниот плоштад „Слобода", на кој биле планирани да бидат сите поважни републички институции, организирани со средишното парковско зеленило, паркот Парк „Жена-борец".

Градба
------

Делото на Иблер е третиот и последен јавно изведен објект од неговото творештво. Се одликува со основна геометриска форма, ослободена од непотребни детали. Освен чистата архитектура, на објектот се применети современи конструктивни материјали и се применети функционалните и рационалните размислувања за неговото организирање.

Објектот има ортогонална основа добиена од еден правоаголен дел 56,5/40 метри и еден квадратен од 17,5 метри. Кон западната страна ослобен е дел од приземјето во улога на трем.

По вертикала објектот има подрум, приземје и три ката. Обликувањето на фасадата е со хоризонтални потези, создадени од прозорите, без декоративен пристап и исчистена мисла. Во средиштето на објектот е формиран атриум, кој го подобрува осветлувањето проветрувањето.

Заштита
-------

Објектот на Градската болница долго време бил под заштита на Конзерваторскиот центар од Скопје како градителско наследство (со акт од 1996 година).

Меѓутоа, веќе во 2009 година се намалува нивото на заштита со цел доградување и менување на објектот.

Наводи
------

1. ↑  „„Градска болница" Скопје / Драго Иблер и Драго Галич 1934". *МАРХ*. 19 септември 2015. Посетено на 24 мај 2017.
**Гласинац** (Гласиначка Висорамнина и Гласиначко Поле) – висорамнина на подрачјето на општината Соколац во источниот дел на Република Српска, на планината Романија, со пространо поле со површина 22 км2, должина 7 км, на надморска висина над 800 метри.

Во далечното минато Гласинац бил распаќе на важни патишта кои ги спојувале долините на реките Босна и Дрина. Висорамнината се состои од пространи ливадаливади и пасиштепасишта, карактеристични за источниот дел на Босна, чие дно најчесто е составено од тврди непропусни стени. Гласиначката Висорамнина е опкружена со четинарски шуми и врвовите на Романија, Боговиќка Планина, Градина, Црн Врв, Копито, Кратељ.

На ова подрачје се наоѓаат и значајни археолошки наоѓалишта. Познато наоѓалиште се и средновековните некрополи, како што е некрополата во местото кое денес се вика Црквина, недалеку од раскрсницата Подроманија. По предание, тука имало црква со гробишта. Стеќците се со разновидни облици, а некои се со орнаменти.

Овде се одвивала Битката на Гласинац.

Археологија
-----------

Гласиначка култура околу 300 година п.н.е.
Гласинац е археолошко наоѓалиште со европско значење, познато од крајот на 19 век. Истражувањето почнало 1886-1891 година на Гласиначо Поле, а подоцна било проширено до Прача и Дрина, па археолошкиот поим (гласиначко подрачје), е значително пошироко од географското. Евидентирани се околу 50 праисториски градини и повеќе од 1.200 тумулуси (гробни тумби), концентрирани во групи и некрополи, од кои најважни се: Талини, Лазини, Кусачи, Чаворини, Потпеќини, Читлук, Маравиќи, Плањи, Брезје, Илијак, Русановиќи, Госиња, Осово, Бранковиќи, Сјеверско, Претежен дел на тумулусите е истражен, а од градините ископувани се Кусачи, Кошутица, Кадиќа Брдо, Илијак, Лозник и некои други.

Истражувањата ги воделе Ѓорѓе Стратимировиќ, Ќиро Трухелка, Вејсил Ќурчиќ, и најмногу Фрањо Фиала, а во поново време Боривој Човиќ и Б. Говедарица.

### Хронологија на наоѓалиштата

Хронологија на гласиначките наоди изработиле Алојз Бенац и Боривој Човиќ. Најстарото населување на Гласинац паќа во бакарното време. Потоа следат:

* Рано бронзено доба **Гласинац I**: 1800 до 1500 п.н.е.; населението се номадски сточари, со хетерогено потекло, прилично малубројни.
* Средно бронзено доба **Гласинац II**: 1500 до 1300 п.н.е. Населеноста е ретка, како и порано.
* Касно бронзено доба **Гласинац III**: 1300 — 800 п.н.е. доаѓа до стабилизација, се населуваат повеќе градини, а бројот на жители расте.

Најголемиот процут паѓа во железно време

* **Гласинац IV**: 800 до 500 п.н.е. и
* **Гласинац V**: 500 п.н.е. до 250 п.н.е. од кога потекнуваат најмногу градини и гробои и тогаш дефинитивно се кристализира гласиначката култура на железното доба.

По географското простирање таа многу поширока од гласиначкото подрачје бидејќи ја опфаќа и југозападна Србија, Источна Херцеговина и Црна Гора, а мати-културата во северна и средна Албанија всушност е јужна гранка на гласиначката култура.

Надворешни врски
----------------

* Портал: Босна и Херцеговина
* Портал: Република Српска

* Проект „Аеродром Соколац" (српски)
**Глазне** — река во Разлошко (општините Банско и Мехомија), Пиринска Македонија, десна притока на реката Исток од сливот на Места. Долга е 11 км (24,6 км заедно со десната составница Демјаница).

Реката се образува со слевањето на нејзините составници Бандерица (13 км, лева) и Демјаница (13,6 км, десна) на надморска височина од 1.063 м.н.в, до најјужните населби на градот Банско. За нејзин почеток се смета реката Демјаница, која извира од Големото Езеро (на 2.280 м.н.в.), најголемото од Валавичките Езера на Пирин. Демјаница тече право на север во мошне валова долина, со стрмни страни и силно пошумена. Откако ќе се соедини со Бандерица од лево, новообразуваната река Глазне тече низ западниот дел на градот Банско и ја пресекува Разлошката Котлина во правец југ-север. Западно од с. Бања реката свртува на североисток и завршува како десна притока на р. Исток (десна притока на Места), 1,2 км североисточно од с. Бања.

Глазне во Банско.
Сливот на реката зафаќа 119 км2, што претставува 3,89 % од вкупниот слив на Места. Главни притоки се Мала Глазне и Конушица, обете десни.

Глазне има релативно нерамномерен водостој: средниот годишен истек кај с. Бања е 2,03 м3/с, најполноводна е во мај и јуни, а најслабоводна во септември. При јунското топење на снеговите знае да надмине 30 м3/с. И покрај тоа, Глазне ретко се прелева и не предизвикува поплави, бидејќи бреговите се добро утврдени во Разлошката Котлина. Поголеми поплави се случиле во 1957 и през 2007 г. Средниот наклон на течението изнесува 62 ‰.

Единственото населено место по течението е градот Банско.

В долното течение, во Разлошката Котлина водите се користат за наводнување.

Поврзано
--------

* Исток (река)
* Разлог (област)

Наводи
------

1. ↑  Мичев, Николай и др. (1980). *Географски речник на България*. София: Наука и изкуство. стр. 137.

Надворешни врски
----------------

* Река Глазне – Пирин — акварел на Константин Штркелов
**ФК Краснодар** е фудбалски клуб од градот Краснодар, Русија, кој се натпреварува во Руската Премиер лига. Клубот бил основан во 2008 година. Во 2009 година, клубот бил промовиран во првата лига на Русија, второто по ред натпреварување во рускиот лигашки систем, и покрај тоа што во втората лига - југ завршил на третото место на табелата. На крајот на следната сезона, ФК Краснодар бил промовиран во Руската Премиер лига и покрај тоа што завршил петти во првата лига.

Во мај 2013 година, ФК Краснодар ја започнал изградбата на стадионот Краснодар, кој официјално бил отворен на 9 октомври 2016 година. Стадионот е со капацитет од 36.260 седишта. Пред да биде изграден стадионот, клубот своите натпревари на домашен терен ги играл на стадионот Кубањ.

Наводи
------

1. ↑  „The Krasnodar Derby". Soccer Football. Архивирано од изворникот на 2012-03-26. Посетено на 2011-06-19.
2. ↑  „Сергей Галицкий: «По последним данным вместительность стадиона «Краснодара» будет 36260 мест»". Посетено на 2014-09-15. (руски)

Надворешни врски
----------------

* Официјално мрежно место
* Фан мрежно место

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Хемофилијата** е главно наследено генетско нарушување кое ја нарушува способноста на телото за коагулација, процес потребен за запирање на крвавењето. Ова резултира продолжување на времето на крвавење после повреда, лесна појава на модринки и зголемен ризик од крварење во зглобовите или во мозокот. Оние со лесен случај на болест може да имаат симптоми само по несреќа или за време на операција. Крварењето во зглоб може да резултира со трајно оштетување, додека крварењето во мозокот може да резултира со долготрајни главоболки, напади или намалено ниво на свест.

Надворешни врски
----------------
**Георги Стоев Христов** (Јан Пирински) — роден на 17 мај  1931

 година, во с. Јаново, Пиринскиот дел на Македонија, починал на 11 ноември 2021

 во Благоевград, Бугарија.

Животопис
---------

Работел како работник, управник на одморалиште, службеник во Окружниот народен совет во Благоевград, учител по бугарски јазик и литература, окружен социјален инспектор и др.

Во 1992 година Георги Христов од својот брат Александар ја презема улогата на главен и одговорен уредник на весникот „Народна Волја". Своите текстови ги потпишувал и со псевдонимот Јан Пирински.

Автор
-----

Уште како ученик пишувал стихови, неговите дела се објавувани во тогашниот весник "Пиринско дело". Ја има објавено и стихозбирката „*Попатен изгрев*".

Еден од најобемните трудови кој ги има потпишано Јан Пирински, односно Георги Христов е делото „*Гневот на правдата" Архивирано на 27 јули 2021 г.*, во кое хронолошки се опишани повеќето настани кои влијаеле на правата на Македонците во Пиринска Македонија како и нивната борба за човекови права.

Наводи
------

1. 1 2 3  Јан Пирински (Георги Христов) (2016). *Гневот на правдата*. Благоевград: Издава ЕТ „Херонея – 338". стр. 5–6, 701. ISBN 978-954-91329-7-7. Недостасува `|author1=` (help)
2. ↑  „„Македонско сонце" број 672, Скопје, 2007" (PDF). Архивирано од изворникот (PDF) на 2007-10-10. Посетено на 2007-05-22.
3. ↑  Весник „Народна волја"
4. ↑  Георги Христов: „Попатен изгрев", Благоевград, 2003

Надворешни врски
----------------

* Интервју за МР - РАДИО СКОПЈЕ
* Разговор со Георги Христов Архивирано на 10 октомври 2007 г.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
Споменик на БранителитеВо летоВо зима
**Споменик на Бранителите** — споменик во Скопје, посветен на загинатите припадници на Вооружените сили на Македонија во војната од 2001 година, кој свечено се открил на 23 октомври 2011 година.

Споменикот на Бранителите е изграден со одлука на општина Центар, а е идејното решение е на скулптурот Киро Мукаедов. Споменикот на Бранителите се наоѓа во Жена-парк пред Градскиот трговски центар и Собранието на Македонија, до Триумфалната капија.

На бронзената плоча на Споменикот испишани се имињата на сите убиени припадници на Вооружените сили на Македонија во војната 2001 година.

Поврзано
--------

* Список на загинати бранители на Македонија

Наводи
------

1. ↑  „Откриен Споменикот на загинатите бранители на Македонија во 2001 година". Дневник. 23 октомври 2011. Архивирано од изворникот на 2011-10-24. Посетено на 2012-02-08.

|  |  |
| --- | --- |
| Ризница | „Споменикот на Бранителите" на Ризницата ? |

|  |  |
| --- | --- |
| Stub icon | *Оваа статија споменик во Македонија е никулец. Можете да помогнете со тоа што ќе ја проширите.** п
* р
* у
 |
**Споменик за Преспанското советување на ЦК на КПМ** или само **Споменик за Преспанското советување** — споменик во близина на раселеното село Отешево, во непосредна близина на брегот на Преспанското Езеро, посветен на Преспанското советување на Централниот комитет на Комунистичката партија на Македонија, кое се одржало од 2 до 4 август 1943 година.

На советувањето присуствувале највисоките воени и политички раководители, а на кое биле донесени одлуки судбоносни за понатамошниот тек на НОБ и ПОМ, сè до заседанието на АСНОМ.

Споменикот е изграден од армиран бетон. Состојбата на споменикот е лоша, бидејќи никој не го одржува и посетува.

Галерија
--------

* Скалите до споменикотСкалите до споменикот
* Спомен-плочата кај споменикот за одржаното советувањеСпомен-плочата кај споменикот за одржаното советување
* Поглед на самиот споменикПоглед на самиот споменик

Наводи
------

1. 1 2 3  Митаноски, Веле (8 август 2014). „Репортажа Преспанско Езеро - жални остатоци од некогашниот втор туристички центар". *Утрински весник*. Скопје: МПМ Македонија. Посетено на 30 октомври 2016.

Надворешни врски
----------------

* Споменик за Преспанското советување на ЦК на КПМ на Ризницата ?

Координати: 40°58′52″N 20°54′52″E﻿ / ﻿40.98111° СГШ; 20.91444° ИГД﻿ / 40.98111; 20.91444